EUROOPAN YHTEISÖJEN KOMISSIO 
Bryssel, 26.03.1996 
KOM(96) 120 lopull. 
Luonnos 
NEUVOSTON PÄÄTÖSLAUSELMAKSI 
joka koskee koulutusalan multimediaohjelmistoa 
(komission esittämä) 

PERUSTFXUT 
Euroopan kansalaisten valmentamisesta tietoyhteiskuntaan on tullut ensisijainen 
toimenpide erityisesti koulutuksen alalla. Tähän liittyen koulutusalan ohjelmisto- ja 
multimediateollisuutta käsittelevällä Task Force- ryhmällä, joka perustettiin maaliskuussa 
1995 komission aloitteesta, on ollut mahdollisuus tehdä arvio tämänhetkisestä tilanteesta 
koulutusalan multimedioiden alalla sekä laatia toimintasuunnitelmaehdotus vahvistaakseen 
alan tutkimustoimintaa tutkimuksen neljänteen puiteohjelmaan (1994 - 1998 ) liittyvien 
tutkimushankkeiden avulla. Tarkoitus on, että käyttäjät saisivat parhaan mahdollisen 
hyödyn uudesta teknologiasta koulutuksen ja ammattikoulutuksen alalla, että 
eurooppalaisen tutkimuksen tehokkuutta parannettaisiin ja että koulutusalan eurooppalaisen 
multimediateollisuuden asemaa vahvistettaisiin. 
Tässä arviossa on useita huomioita tämänhetkisestä tilanteesta. 
Ensinnäkin koulutusalan multimediaohjelmistot tarjoavat merkittävän mahdollisuuden 
opetusalalla, ja koulutussektorilla toimivat ihmiset ovat huomattava kohderyhmä 
multimediateollisuudelle. Opettajilla ja kouluttajilla on paljon tehtäviä, joista kone ei voi 
huolehtia. Opettajat vaihtavat ajatuksia ja keskustelevat oppilaiden kanssa. He kannustavat, 
arvioivat ja mukauttavat opetustapoja. Lisäksi käynnissä olevat kokeilut osoittava, että 
erityisesti interaktiiviseen toimintaan keskittyvä multimedia tuo uusia ulottuvuuksia 
opettamiseen ja etäopetukseen. Multimedia mahdollistaa tietojen omaperäisen esittelyn ja 
virtuaaliympäristön luomisen, jossa opiskelija voi tietyssä määrin arvioida toimiensa 
vaikutuksia. Telemaattisen verkon käyttöön yhdistettynä se luo henkilöidenvälisen 
viestintämahdollisuuden, joka muodostaa tärkeän kokonaisuuden oppimistapahtumaa 
ajatellen. Lisäksi multimedian käyttö antaa uusia mahdollisuuksia tarjota yhä suuremmalle 
osalle väestöä hyvätasoiset yleistiedot ja perusteellinen ammattikoulutus sekä varmistaa 
tietojen ja taitojen uudistaminen näinä lisääntyvän erikoistumisen ja moninaisuuden 
aikoina. 
Toinen Task Force -työryhmän huomio oli, että Euroopan unionin olisi hyödynnettävä tällä 
alalla hankitut taidot ja kannustettava yhteistyötä jäsenvaltioissa kaikkien niiden kesken, 
joihin tämä kehitys vaikuttaa. Tutkimus ja kannustus on tarpeellista, jotta koulutusalan 
ohjelmisto- ja multimediateollisuuden mahdollisuudet näkyisivät opetuksen kehittämisessä 
ja konkreettisissa saavutuksissa. Tämä olisi toteutettava erityisesti koordinoimalla 
paremmin yhteisön ohjelmat, kuten tutkimus- ja kehittämisohjelmat, multimedian tuotantoa 
käsittelevät ohjelmat tai koulutus- ja ammattikoulutusohjelmat, täydentämään kansallisia 
aloitteita. Rakennerahastojen sekä Euroopan laajuisiin verkostoihin liittyvillä voimavaroilla 
voitaisiin myös edistää näitä pyrkimyksiä. 
Task Force -työryhmän laatimasta arviosta käy myös ilmi, että tämänhetkiselle tilanteelle 
on ominaista erittäin epätasainen välineiden taso ja yleisesti ottaen riittämättömät laitteet 
sekä koulutusalan multimediaohjelmistot kouluissa ja ammattioppilaitoksissa. On olemassa 
vakava uhka, että kotikoneiden taso ohittaa oppilaitosten laitteiden tason, ja jättää näin 
vähävaraisempien perheiden lapset uusien kokemusten ulkopuolelle. Uusien tieto- ja 
koulutusvälineiden parempi saatavuus kouluihin ja kaikkiin koulutuspaikkoihin on haaste, 
johon olisi vastattava, mikäli halutaan välttää yhteiskunnan kahtiajakautuminen 
teknologisten välineiden saatavuuden perusteella. 
Nämä kolme perusperiaatetta johtavat suositusten antamiseen useilla tasoilla: 
tutkimus ja prioriteettien valinta yhteistyössä käyttäjien ja teollisuuden kanssa 
kasvatusalan multimediaohjelmistojen suunnittelu, 
opettajien ja ammattikouluttajien koulutus, 
laitteiden ja palveluiden infrastruktuurit käyttäjien, opettajien tai kouluttajien 
auttamiseksi sekä tiedottaminen hyvistä esimerkeistä 
Opetusympäristössä tehtävien koordinoitujen ja kohdistettujen tutkimusten avulla, jotka 
multimedia mahdollistaa, voitaisiin ymmärtää paremmin tämän kehityksen varsinaisia 
kasvatuksellisia aiheita ja sopeuttaa tarjonta kysyntään. 
Käyttäjien tarpeet olisi otettava huomioon heti välineiden, palveluiden ja sovellusten 
suunnittelusta lähtien, jotta saataisiin ohjelmistot vastaamaan opetusprosesseja. Oppilaiden 
ja opettajien olisi oltava multimediasovellusten ja -palveluiden suunnittelutapahtuman 
keskipisteenä. 
Opettajien ja laajassa merkityksessä käyttäjien koulutus on olennaisen tärkeää. Olisi 
otettava huomioon opettajien, kouluttajien, oppilaiden ja opiskelijoiden erityiset roolit 
koulutusalan multimediaohjelmistojen käytössä, ja pohdittava myös opettajien perus- ja 
jatkokoulutusrakenteiden osuutta. Multimedialla voitaisiin helpottaa pedagogisten ja 
organisatoristen uudistusten levittämistä, koskivatpa ne sitten uudenlaista koulujen 
organisointia tai uusia opetusjärjestelmiä kaikilla tasoilla. 
Infrastruktuurit ovat välttämättömiä. Riittävä panostus kunnollisiin multimediavälineisiin 
on edellytys kaikelle onnistuneelle multimedian käytölle kouluissa, yliopistoissa ja kaikissa 
koulutus- ja ammattikouiutuslaitoksissa. Nämä välineet olisi määriteltävä niiden 
pedagogisen tai taloudellisen käyttöympäristön mukaan. Tässä yhteydessä olisi kehitettävä 
uusia muotoja päästä osalliseksi varoista ja rahoituksesta. Multimedia- ja etätukikeskusten 
perustaminen, yhteistyöverkostojen kehittäminen sekä arviointi- ja esittelypaikkojen 
kehittäminen olisivat hyviä keinoja levittää oikeita käyttötapoja. 
Näiden toimien tehokkuus edellyttää synergiaa kaikkien toimijoiden, opettajien, perheiden, 
alueellisten yhteisöjen, laitosten tai yritysten hallintoportaan, yhdistysten ja yritysten, 
oppilaiden, opiskelijoiden ja työntekijöiden välillä yleisen yksimielisyyden saavuttamiseksi 
eri tasoilla pyrittävien tavoitteiden osalta. Olisi tehtävä pysyviä koulujen ja yritysten välisiä 
joustavia ja kehittyviä kumppanuussopimuksia, jotka hyödyttäisivät molempia osapuolia. 
Olisi erityisesti saatava televiestintäalan toimijoita ja palveluiden toimittajia mukaan 
yhteistyöhön opetusalan viranomaisten, opettajien, vanhempien ja oppilaiden kanssa uusien 
teknologisten ratkaisujen ja hinnoitteluratkaisujen kokeilemiseksi. 
Olisi toteutettava erityisiä toimenpiteitä epäsuotuisilla alueilla asuvien lasten ja 
opiskelijoiden taikka koulussa huonommin menestyneiden, vammaisten, maaseudulla 
asuvien oppilaiden tai opiskelijoiden, työttömien ja pienten yritysten työntekijöiden 
hyväksi. 
Osana kansainvälistä yhteistyötä olisi suunniteltava erityisiä toimia olemassa olevien 
ohjelmien yhteyteen sekä Keski- ja Itä-Euroopan maita, Välimeren alueen maita sekä 
kolmansia maita koskevien tukiohjelmien yhteyteen ottaen huomioon PHARE-ohjelmassa 
saadut kokemukset avoimesta-ja etäopetuksesta. 
Euroopan yhteisön perustamissopimuksen 126 artikla, jossa määrätään erityisesti 
etäopetuksen kehittämisen rohkaisemisesta koulutuksen yleisten yhteistyötavoitteiden 
mukaisesti kunnioittaen läheisyysperiaatetta opetuksen sisällön ja koulutusjärjestelmän 
järjestämisen osalta, ei anna mahdollisuutta tehdä ehdotusta oikeudellisesti velvoittavaksi 
tekstiksi. Tämän vuoksi komissio ehdottaa päätöslauselmaa, jonka tarkoituksena on luoda 
perusta hedelmälliselle ja kestävälle yhteistyölle eurooppalaisten koulujärjestelmien 
tulevaisuudelle tärkeissä kysymyksissä. Sen tarkoituksena on myös rohkaista ja tukea 
jäsenvaltioissa koulutusasioista vastuussa olevia laitoksia niiden toimissa tällä alalla. Se 
myös pyrkii parempaan koordinointiin näissä kysymyksissä koulutusalan ohjelmistoja ja 
multimediaa koskevan Task Force-työryhmän suositusten johdosta. 
Neuvoston päätöslauselma 
joka koskee koulutusalan multimediaohjelmistoa, 
Euroopan Neuvosto 
ottaa huomioon Euroopan yhteisön perustamissopimuksen, 
ottaa huomioon Euroopan komission antaman päätöslauselmaluonnoksen, 
ottaa huomioon toimet, joilla pyritään kehittämään laadukasta koulutusta rohkaisemalla 
jäsenvaltioiden välistä yhteistyötä ottaen huomioon niille tässä asiassa kuuluva vastuu, 
ottaa huomioon SOKRATES-ohjelmaan liittyvän 14 päivänä maaliskuuta 1995 tehdyn 
Euroopan parlamentin ja neuvoston päätöksen 95/819/EY \ 
ottaa huomioon LEONARDO DA VINCI-ohjelmaan liittyvän 6 päivänä joulukuuta 1994 
tehdyn neuvoston päätöksen 94/819/EY 2, 
ottaa huomioon NUORTEN EUROOPPA-ohjelman kolmanteen vaiheeseen liittyvän 14 
päivänä maaliskuuta 1995 tehdyn Euroopan parlamentin ja neuvoston päätöksen 818 
/95/CE3 
ottaa huomioon Euroopan yhteisön neljännestä puiteohjelmasta tutkimusta, teknologista 
kehittämistä ja esittelyä koskevien toimien osalta (1994 -1998) 26 päivänä huhtikuuta 1994 
tehdyn Euroopan parlamentin ja neuvoston päätöksen 1110/94/EY , jossa määrätään 
muun muassa tieto- ja telekommunikaatioteknologian soveltamisalalla toteutettavista 
tutkimuksista yhteiskunnallisiin tarpeisiin vastaamiseksi, 
ottaa huomioon komission tiedonannon COM (96) 12 final , joka koskee Euroopan 
parlamentin ja neuvoston päätösluonnosta päätöksen 1110/94/CE toisesta 
muutosehdotuksesta, joka liittyy tutkimuksen neljänteen puiteohjelmaan ( 1994 - 1998 ) 
varautuen yhteisön taloudellisen tuen lisäämiseen neljännen puiteohjelman toiminnan 
tukemiseksi ja varojen jakamiseksi toiminnoille, jotka liittyvät koulutusalan 
multimediaohjelmistoihin, 
1 VL N°L 87,20.04.1995, s. 10 
2 VL N°L 340, 29.12.1994, s. 8 
3 VL N°L 87, 20.04.1995,8.1 
4 VLN°L 126, 18.05.1994, s. 1 
ottaa huomioon tutkimusta ja teknologista kehittämistä koskevaan erityisohjelmaan 
tietoteknologian alalla (Esprit) liittyvän 23 päivänä marraskuuta 1994 tehdyn neuvoston 
päätöksen 94/802/EY5, 
ottaa huomioon tutkimusta ja teknologista kehittämistä koskevaan erityisohjelmaan 
telemaattisten sovellusten alalla liittyvän 23 päivänä marraskuuta 1994 tehdyn neuvoston 
päätöksen 94/801/EY6, 
ottaa huomioon kohdistettua sosiaalis-taloudellista tutkimusta koskevaan erityisohjelmaan 
liittyvän neuvoston päätöksen 915/94/EY7, 
ottaa huomioon INFO 2000-ohjelmaa koskevasta ehdotuksesta 30 päivänä kesäkuuta 1995 
annetun komission tiedonannon , 
ottaa huomioon MEDIA II -ohjelmaa koskevan 10 päivänä heinäkuuta 1995 tehdyn 
neuvoston päätöksen 95/563/EY sekä neuvoston 22 päivänä 1995 tekemän MEDIA II 
koulutusta koskevan pätöksen 95 / 564 /CE 10 
ottaa huomioon neuvoston 4 huhtikuuta 1995 tehdyn "kulttuuria ja multimediaa" koskevan 
päätöslauselman, joka tunnustaa kulttuuria koskevien multimediamarkkinoiden luomisen ja 
kehittämisen tukitoimintojen kiireellisyyden samalla kunnioittaen Euroopan kielellistä ja 
kulttuurista moninaisuutta u, 
ottaa huomioon komission valkoisen kirjan "Kasvu, kilpailukyky ia työllisyys: 2000-luvun 
haasteet ja näkymät", jossa korostetaan koulutuksen ja ammattikoulutuksen merkitystä 
vaikuttavana tekijänä muuttuvassa yhteiskunnassa 2, 
ottaa huomioon komission tiedonannon "Euroopan tie tietoyhteiskuntaan: 
toimintasuunnitelma" neuvostolle, Euroopan parlamentille, talous- ja sosiaalikomitealle ja 
alueiden komitealle , 
huomioi G7-maiden kokouksessa Brysselissä 25 ja 26 päivänä helmikuuta 1995 saadut 
tietoyhteiskuntaa koskevat tulokset ja erityisesti kulttuurienvälistä koulutusta ja 
ammattikoulutusta koskevista koehankkeista annetut suositukset, 
5 VL N°L 334,22.12.1994, s. 24 
6 VL N°L 334,22.12.1994, s. 1 
7 VL N°L 361, 31.12.1994, s. 77 
8 VL N° C 250,26.09.1995, s. 4 
9 VLN°L 321, 30.12.1995, s. 25 
10 VL N°L 321, 30.12.1995, s. 33 
11 VL N°C 247,23.09.1995 
12 COM(93)700 fin, 05.12.1993 
13 COM(94)347 fin, 19.07.1994 
ottaa huomioon mahdollisuudet, joita koulutusalan multimedia voi tarjota kolmansille 
maille kansainvälisen yhteistyön puitteissa ja erityisesti Keski- ja Itä-Euroopan sekä 
Välimeren alueen maille ja kehitysmaille, 
huomioi kilpailukykyä koskevan neuvoa-antavan ryhmän komission puheenjohtajalle ja 
valtion tai hallituksen päämiehille kesäkuussa ja joulukuussa 1995 antamat kaksi 
kertomusta eurooppalaisen kilpailukyvyn parantamisesta, 
huomioi Task Force-tutkimustyöryhmän koulutusalan ohjelmisto-ja multimediateollisuutta 
koskevan kertomuksen, jossa esitetään katsaus nykytilanteeseen koulutusalan ohjelmistojen 
ja multimedian osalta Euroopassa ja ehdotetaan toimintasuunnitelma tälle alalle, 
ottaa huomioon valkoisen kirjan "Opettaminen ja oppiminen: kohti kognitiivista 
yhteiskuntaa"14, jossa suositetaan erityisesti luonnollisia toimenpiteitä uusien tietojen 
hankintaan sopivien multimediavälineiden kehittämiseksi: 
asianomaisten yhteisön ohjelmien yhteiset tarjouspyynnöt, 
koulutusalan ohjelmistojen sekä koulutukseen ja ammattikoulutukseen liittyvien 
eurooppalaisten tuotteiden hyödyntämis- ja merkintäjärjestelmän käyttöön otto 
näiden tuotteiden jakelun helpottamiseksi. 
ottaa huomioon komission tiedonannon tietoyhteiskunnan sovellusten täytäntöönpanon 
metodologiasta yhteisön taloudellisten varojen käyttämiseksi ja tarpeesta sovittaa 
tehokkaasti yhteen tutkimusohjelmia ja koulutusalan ohjelmia , 
ottaa huomioon yhteisön toimien sopivuuden koulutusalan multimediaohjelmistojen ja -
palvelujen käyttöön ottamiseksi kouluissa ja ammattioppilaitoksissa, jotta voitaisiin: 
parantaa koulutus- ja ammattikoulutusjärjestelmien laatua ja tehokkuutta, erityisesti 
ottamalla käyttöön uusia pedagogisia menetelmiä ja järjestämällä opetusta uudella 
tavalla, 
vahvistaa yhteiskunnallista yhtenäisyyttä tarjoamalla kaikille henkilöille ja 
yrityksille, erityisesti epäsuotuisilla alueilla asuville sekä pienille ja keskisuurille 
yrityksille keinot päästäjä kyetä osallistumaan aktiivisesti tietoyhteiskuntaan, 
saada opettajat ja oppilaat hyväksymään ja oppimaan näiden uusien välineiden 
käyttö, 
kannustaa kestävän kumppanuuden aikaan saamista oppilaitosten sekä laitteiden, 
ohjelmistojen ja palvelujen tuottajien välille merkittävien todella pedagogisiin 
tarpeisiin sopeutettujen multimediasovelluksia ja -palveluita tarjoavien 
markkinoiden luomiseksi. 
ottaa huomioon, että koulutusalan multimediaohjelmistojen ja -palveluiden käyttäminen 
vaatii aktiivista osuutta alueellisilta yhteisöiltä, kouluilta ja ammattioppilaitoksilta, 
14 COM(95)590 fin, 29.11.1995 
15 COM(95)224 fin, 31.05.1995 
opettajilta, kouluttajilta ja yrityksiltä pedagogisesti parhaiden mahdollisten menetelmien 
kokeilemiseksi ja käyttöön ottamiseksi, 
ottaa huomioon telemaattisen multimediaverkon panoksen horisontaalisen yhteydenpidon 
aikaansaamiseksi koulujen ja ammattioppilaitosten, opettajien, oppilaiden ja ulkomaailman 
välillä tiedon saamiseksi ja tietojen, ajatusten ja pedagogisten kokemusten vaihtamiseksi, 
ottaa huomioon yhteisöohjelmissa saavutetut kokemukset ja meneillään olevien toimintojen 
rikkauden ja moninaisuuden sekä jäsenmaiden saamat kokemukset koulutusjärjestelmiä 
koskevan informaatio-ja kommunikaatioteknologian metodien kehittämisestä ja vaihdosta. 
KEHOTTAA JÄSENVALTIOITA: 
kehittämään uuden tietotekniikan ja tiedonvälitystekniikan käyttöä koulutuksessa ja 
koulutusjärjestelmissä pedagogisten menetelmien uudistamiseksi ottaen täysin 
huomioon opettajien roolin sekä antaen oppilaille aktiivisemman ja 
yhteistoiminnallisemman roolin, yksilöllistämällä opetusta, ottamalla käyttöön 
tieteidenvälinen lähestymistapa ja opettajien välinen yhteistyö didaktisten 
hankkeiden sekä erityistarpeiden määrittämiseksi. 
tehostamaan opettajien ja kouluttajien koulutusta ohjelmistojen ja 
multimediapalveluiden hallinnassa ja niiden käytössä niin, että havaittaisiin 
paremmin niiden didaktiset ominaisuudet. Erityistä huomiota olisi kiinnitettävä 
opettajien ja kouluttajien roolia koskeviin analyyseihin, multimedian käyttöä 
pedagogisissa menetelmissä koskevien tutkimustulosten jakeluun opettajille, 
multimedian käyttöön liittyvien hyötyjen esiin tuomiseen, opettajien aloitteiden 
tukemiseen ja edistämiseen sekä opettajien ja yritysten väliseen yhteistyöhön 
multimediatuotteita ja -palveluita koskevien kokeilujen osana. 
rohkaisemaan tutkimustoimintaa, koulutusalan multimediaohjelmistojen luomista ja 
suunnittelua Euroopassa, erityisesti osana koulutusalan toimijoiden, julkaisijoiden 
ja multimedia-alan yritysten välisiä kumppanuussopimuksia, jotka koskevat: 
pedagogisen multimedia-aineiston suunnittelumenetelmien kehittämistä, 
koulutusalan multimediaohjelmistojen kehittämisen ja mukauttamisen 
tukimekanismeja, joilla liitetään opettajat tai kouluttajat näiden tuotteiden 
suunnitteluun, 
ohjelmistojen lisensiointi)ärjestelmien määrittämistä ja voimavarojen 
jakamisen uusien muotojen kehittämistä, 
koulujen ja oppilaitosten mahdollisuuksia päästä käyttämään 
multimediakirjastoja, takaamalla samalla tekijänoikeuksien suojelu, 
laatuvaatimusten ja merkintöjen tai aiheellisten hyväksymistapojen 
määrittämistä, erityisesti kotimaan markkinoille tarkoitettujen 
multimedioiden synergian varmistamiseksi ja riittävän kuluttajansuojan 
huomioon ottamiseksi. 
panemaan täytäntöön aiheelliset infrastruktuurit, jotta voitaisiin tarjota 
mahdollisimman suurelle käyttäjäjoukolle hyvälaatuiset laitteistot, ohjelmistot ja 
on-line multimediapalvelut sekä tarpeellinen koulutus ja tuki. Tämä olisi 
toteutettava asentamalla näitä välineitä eri paikkoihin: esikouluihin, peruskouluihin, 
ylemmän asteen oppilaitoksiin, yliopistoihin, julkisiin kirjastoihin, yrityksiin, 
toimintakeskuksiin, nuorten ja perheiden sosiaalikeskuksiin, yhdistyksiin ja niin 
edelleen. Erityistä huomiota olisi kiinnitettävä multimediatukikeskusten 
kehittämiseen ja opettajien ja koulutuskumppaneiden väliseen viestintään sekä 
koulutukseen sanan laajimmassa merkityksessä. 
ottamaan käyttöön erityiset toimenpiteet: 
multimedian käytön kokeilemiseksi kouluorganisaation joustavien muotojen 
kehittämisen ja edistämisen yhteydessä niiden tehokkuuden ja levittämisen 
lisäämiseksi, 
koulutusalan multimedian käytön suosimiseksi ja käyttömahdollisuuksien 
lisäämiseksi nuorten tarpeisiin sekä syrjäseutujen ja taantuvien 
maaseutualueiden tai teollisuusalueiden tarpeisiin. 
suosimaan koulutusalan multimediaohjelmistojen ja -palveluiden käyttöön 
opetusprosessissa perustuvien pedagogisesti hyvien käytäntöjen levittämistä ja 
tutkimaan näiden kokeilujen perusteella esittely- ja edistämispaikkojen perustamista 
tai vahvistamista. 
tutkimaan tehokkaimpia hallintokeinoja kulttuuri-, koulutus- ja ammattikoulutus-
sekä tutkimusohjelmien välisissä yhteisissä toimissa eurooppalaisella tasolla ottaen 
huomioon rakennerahastojen suomat mahdollisuudet. 
laatimaan säännöllisiä kertomuksia koulutusalan multimediaohjelmistojen käyttöön 
ottamisesta koulujärjestelmissä. 
KEHOTTAA KOMISSIOTA: 
toteuttamaan vertailevan analyysin ja seurannan edistyneimpien koulutusalan 
multimediatuotteiden ja -palveluiden käytöstä Euroopassa ja koko maailmassa ja 
jakamaan tämän analyysin tulokset jäsenvaltioihin. 
että informaatio yhteiskunnan yleisten aloitteiden raameissa ottaa huomioon 
koulutuksen ja ammattikoulutuksen alueet. 
ottamaan huomioon kaikki multimediaohjelmistojen ja -palveluiden käytön 
tarjoamat mahdollisuudet komission tavoittelemien toimien täytäntöönpanossa 
koulutuksen, ammattikoulutuksen ja kulttuurin alalla, mukaan lukien 
kansainvälinen yhteistyö erityisesti Keski- ja Itä-Euroopan maiden ja Välimeren 
alueen maiden kanssa. 
tunnistamaan ja kannustamaan yhteisön yhteisiä palveluita, joita voitaisiin kehittää 
eurooppalaisella tasolla, muun muassa tuotteita ja niiden arviointia koskeva 
tiedotus, yhteyksien luominen tuottajien, käyttäjien ja koulutuksen hallintoportaan 
välille tuotteiden ja niiden käytön hyvän laadun varmistamiseksi. 
vahvistamaan koordinoitu lähestymistapa koulutuksellisten 
multimediaohjelmistojen alaan liittyvissä toimissa osana toisaalta eri yhteisön 
ohjelmia ja toisaalta osana rakennerahastojen ohjelmia sekä aloitteita, joilla pyritään 
kehittämään Euroopan laajuisia televiestintäverkkoja lähentymistavoitteisiin ja 
budjettivarojen yhteiseen käyttöön liittyen, sovellettavien menettelyjen mukaisesti. 
kiinnittämään erityistä huomiota ulkoiseen näkyvyyteen ja koordinoidun 
lähestymistavan täytäntöönpanoon koulutus-, ammattikoulutus- ja 
tutkimusjärjestelmien tehokkuuden sekä markkinoille pääsyn parantamiseksi. 
suosimaan multimediaohjelmistojen ja -palveluiden käyttöön perustuvien 
parhaimpien pedagogisten menetelmien hyödyntämistä ja levittämistä 
eurooppalaisella tasolla hyödyntäen mahdollisimman tehokkaasti olemassa olevia 
rakenteita kaikilla tasoilla. 
esittämään ennen 31 päivää joulukuuta 1997 kertomus toteutuneesta edistyksestä, 
vaikeuksista sekä täydentävistä toimista, joita tarvitaan tämän päätöslauselman 
täytäntöönpanemiseksi vuotta 2000 ajatellen. 
10 
ISSN 1024-4492 
KOM(96) 120 lopullinen 
ASIAKIRJAT 
FI 16 15 
Luettelonumero : CB-CO-96-130-FI-C 
ISBN 92-78-01825-2 
Euroopan yhteisöjen virallisten julkaisujen toimisto 
L-2985 Luxemburg 
iv